Вграденият нагревател, на който пералнята ви разчита за затопляне на водата за пране, е изключително важен компонент за оптималното изпиране на мръсните дрехи. Това е елемент, от чието състояние зависи до голяма степен и работата на цялата пералня машина. При много модели съвременни перални машини, ако водата се окаже студена, при избрана програма с топла вода, машината може да не завърши цикъла и да спре да пере.
Освен това, ако водата не се загрява, няма да получите същата свежест и чистота на прането. Затова е важно при проблем с нагревателя, той да бъде сменен. Ясен знак за повредата на този съществен елемент от електроуреда е, когато в края на работата на пералнята, прането е студено, въпреки че сте избрали висок градус на затопляне.